  Майя Бывальцева 1-тӥ толсуре «Лудорвай» музей-заповедникын «Музей ваньмыз понна» («Музей для всех») ужрад ортчоз. Кызьы вераз ивортодэтъя «Удмуртия» агентстволы ужъюртысь югдытон ужъя ёзэтлэн кивалтӥсез Елена Келарева, та нуналэ тужгес но возьмало сӧсыръёсты, соослэсь эшъёссэс но ӵыжы-выжыоссэс. Ми доры Парадельфи шудонъёсы пыриськисьёс вуылӥзы. Соос 200-лэсь трос вал, пӧлазы коляскаын ветлӥсьёс, ляб кылӥсьёс, ляб адӟисьёс. Ми ог-огмес туж умой умой валмы но умой мылкыд басьтӥмы Елена Келарева, «Лудорвай» музей-заповедникысь югдытон ужъя ёзэтлэн кивалтӥсез Экскурсия улсын «Уйпал пужейёслэн сюресэтӥзы» адӟытон ужалоз но пӧртэм классъёс-радъялозы, со пӧлын – перепеч пӧранъя. Со сяна, лыктэмъёсты удмуртъёслэн лулчеберетэнызы но улон-вылонэнызы тодматозы. Ватсалом, куноослы капчигес мед луозы шуыса, музей-заповедниклэн интывылысьтыз сюресъёсты трактор сузя. Ужрадлэн кутсконэз – 9:00. Тодэ вайытом, Кыкетӥ калыккуспо Парадельфи шудонъёс улсын Ижкаре Росси улосвылъёсысь но 21 кунъёсысь куноос вуылӥзы. Соос яратон, эшъяськон, шаер, инкуазь, шуд но малпанъёс сярысь 300-лэсь трос произведениосты быдэстӥзы, музейёсын но адӟытонъёсъя центръёсын 500-лэсь трос суредъёсты но чеберлыко киужъёсты возьматӥзы.  Тегъёс: Лулчеберет Музей Удмуртия Лудорвай сӧсыръёс автозавод шутэтскон  